# Download Manager

Download Manager kan bruges til at downloade enkelte arkiver eller endog hele websites fra internettet og arkivere dem i arkivsystemet.

Menuemnet `Værktøjer > Download Manager` åbner vinduet, Download Manager, hvor alle downloads (løbende, afsluttede og ventende) oplistes. Valgte downloads kan startes, stoppes/sættes på pause, slettes og konfigureres med genvejsmeuerne i værktøjsbjælkens symboler.

Downloads kan startes på mange forskellige måder:

Med menuemnet `Arkiv > Download` kan du starte en download manuelt. Du kan konfigurere URL og alle download-parametre selv. Hvis du control-klikker (højre-klikker) på et link på en webside og vælger `Download link` i genvejsmenuen, kan du også starte en download af det linkede arkiv.

Når du klikker på et link til et arkiv, som ikke kan vises af iCab, downloades det automatisk.

Holder du Option tasten nede, mens du klikker på linket, vil iCab downloade arkivet øjeblikkeligt.

## Download-parametre

Har du startet en download manuelt (via `Arkiv > Download` eller ved at klikke på symbolet "Ny download" i Download Manager-vinduet) kan du konfigurere alle parametre for din download.

Alle disse parametre har en standardværdi, som kan konfigureres i panelet "Download" i dialogboksen Indstillinger. Så hvis du har brug for visse standardværdier for dine downloads, skal du først konfigurere disse i dialogboksen Indstillinger, så du ikke længere behøver at ændre disse parametre for de enkelte downloads.

Den vigtigste parameter er URL for arkivet der skal downloades. Destination for download er placeringen på din harddisk, hvor denne download arkiveres. Normalt er det mappen "Overførsler" på din harddisk.

I dialogboksen Download kan du konfigurere, om iCab kun skal downloade et enkelt arkiv (som er standard), eller om iCab også skal downloade alle arkiver, der er linket fra det første arkiv (for eksempel for at downloade et helt websted).

Download kun et arkiv
  Hvis du vælger denne mulighed, downloades kun et enkelt arkiv. Dette er det arkiv, der er angivet af URL'en. Dette er den mest almindelige indstilling og bruges til at downloade arkiver (som software) fra websider. Der er ingen andre parametre tilgængelig i dette tilfælde.
Download alle linkede arkiver og ressources
  Med denne indstilling kan du downloade et helt website, inkl. undersider, billeder og andre arkiver der er linkede fra siden. Ved at klikke på knappen `Konfigurer…`, kan du vælge forskellige begrænsninger for at sikre, at du ikke downloader arkiver du ikke behøver, eller for at sikre du ikke downloader for megen data. Du kan konfigurere følgende detaljer:

  Brug indstillingen Destination til enten at arkivere alle arkiver som individuelle arkiver i download-mappen eller ved at arkivere alting i et ZIP-arkiv.

  Du kan også indstille nogle grænser som antallet af arkiver og mængden af ​​data der højst downloades, og antallet af links der følges, målt fra startsiden (linkdybden). Hvis du holder et af disse felter tomme, er der ingen grænse for denne mulighed.

  Det er muligt at fortælle iCab at indlæse eller ikke indlæse bestemte arkivtyper. Mange almindelige arkivtyper (billeder, video, lydarkiver osv.) kan kontrolleres / fjernes direkte. iCab kan skelne mellem arkiver, der er indlejret i websiden (som billeder, der vises direkte på websiden) eller linkede arkiver.

  Du kan også lave en komma-separeret liste med arkivendelser for arkiver som skal downloades (inkluder endelser) eller som ikke skal downloades (ekskluder endelser).

  Indstillingen "Kilde" definerer, hvor arkiverne skal findes for at kunne downloades. Arkiverne kan enten være placeret på det samme "domæne" som startsiden, i den samme "mappe", eller disse arkiver kan findes inden for hele internettet (ingen begrænsninger).

  Og du kan definere domænenavne, hvis du eksplicit vil ekskludere arkiver fra disse domæner, eller hvis du vil sikre dig, at arkiverne kun kommer fra bestemte domæner.