# Filter Manager

Filter Manager (menuemnet `Værktøjer > Filter Manager`) lader dig blokere bestemte elementer på et website, f.eks. reklamer eller sporingskode.

Filtrene administreres i samlinger af filtre, hver samling skal indeholde filtre, der hører sammen. Samlingerne kan aktiveres eller deaktiveres som enhed og også eksporteres og importeres, hvilket gør det muligt at dele arkivsamlingerne med andre brugere.

## 3. parts filtre

iCab understøtter populære filter-lister fra AdBlock Plus, uBlock, Easylist og kompatible. Du kan downloade disse filterlister og importere dem ved hjælp af "Import" -funktionen for at bruge dem i iCab.

Filter Manager-vinduet har endda et par knapper, der åbner websteder, hvor du kan finde filterlister til disse populære tredjepartsfiltre. De fleste af disse websteder inkluderer specielle links (normalt kaldet "Tilføj" eller "Abonner", URL-skemaet for disse links er "abp:" i stedet for "https:"), som når de klikkes på, vil direkte tilbyde at importere disse lister i iCab. Hvis disse specielle links mangler, kan du manuelt downloade filterlisten og derefter importere filterfilen ved hjælp af "import" -funktionen.

## Aktiver/Deaktiver filtre

Filtre kan aktiveres/deaktiveres globalt med menuemnet `Vis > Filtre slået til`. Alternativt kan du også bruge "filter" symbolet i browserværktøjsbjælken for at slå filterfunktionen til/fra (konfigurer værktøjsbjælken for tilføje dette symbol, hvis det mangler).

I Filter Managervinduet kan du også aktivere eller deaktivere individuelle samlinger (og selv inden for samlingerne kan du aktivere / deaktivere individuelle filtre). På denne måde kan du aktivere kun bestemte samlinger af filtre, når det er nødvendigt for en bestemt årsag.

Hvis du har mistanke om, at et filter påvirker et websted, så webstedet ikke fungerer korrekt længere, er det en god ide at deaktivere filtrene globalt midlertidigt (via menuen eller værktøjslinjens symbol) og genindlæse siden uden filtre. Hvis det fungerer, er det sandsynligvis et filter, der forårsager problemerne.

## Oprette et nyt filter

For at oprette et nyt filter, vælg først en samling i den venstre kolonne (brug knappen `+` under samlingslisten for at oprette nye samlinger). Listen til højre viser nu de eksisterende filtre i den valgte samling. Klik på knappen `+` under filterlisten for at oprette et nyt filter og åbnes i et nyt vindue, hvor du kan konfigurere alle paramatre for filtret. Dobbeltkilk på et eksisterende filter åbner også vinduet som lader dig redigere filtrets paramatre.

De følgende paramatre kan bruges til at definere et filter:

Filter
  Her skal du indtaste URL'en til den ressource, som filteret skal målrettes mod. For at målrette mod flere ressourcer og ikke kun en, kan du bruge bestemte jokertegn (et undersæt af "regulære udtryk"). Uden jokertegn skal filteret svare til URL'en for en bestemt ressource, ved hjælp af jokertegn kan du generalisere filteret, så det matcher alle ressourcer i et domæne, en sti eller endda alle ressourcer på hele internettet. Du kan også beslutte om store og små bogstaver skal behandles forskelligt.
Handling
  Dette definerer hvad filtret skal gøre
  - Indstillingen "Bloker ressource" forhindrer, at de ressourcer som matcher filteret (ovenfra), indlæses.
  - Indstillingen "Bloker cookies" blokerer cookies, som de ressourcer der matcher filteret, prøver at indstille.
  - Indstillingen "Ignorer forrige" har den effekt, at alle matchende filtre, der er placeret i samlingen, før dette filter, ignoreres. Dette kan være nyttigt, hvis disse andre filtre blokerer visse ressourcer, men der er undtagelser, hvor dette ikke skal ske.
  - Indstillingen "Skjul sideelementer" blokerer ikke hele ressourcer, men i stedet kun elementer på et websted, der kan målrettes ved hjælp af en CSS-vælger. Når du bruger denne handling, skal du også definere CSS-vælgeren for det element, der skal skjules.
Ressourcer
  Denne mulighed tillader at begrænse filteret til 1. parts eller 3. parts ressourcer. 1. parts ressourcer betyder, at disse ressourcer er fra samme domæne end hoveddokumentet, tredjeparts ressourcer kommer fra andre domæner. Hvis alle ressourcer skulle være målrettet af fileren, skal du bruge indstillingen "alt".
Arkivtype
  Disse indstillinger kan bruges til at specificere bestemte arkivtyper, som filtret skal blokere.
Domæne-undtagelser
  Denne mulighed kan bruges til at specificere domænerne, hvorfra ressourcerne eller hoveddokumentet skal komme fra, eller ikke må komme fra for at blive blokeret.

## Eksporter & Importer

For at dele filtre med andre brugere kan du eksportere filtersamlinger til et arkiv. Og du kan også importere filtre igen.

For at eksportere skal du først vælge alle de filtre, du vil eksportere, og derefter klikke på knappen "Eksporter". Dette gemmer de valgte samlinger i et arkiv.

For at importere filtre skal du klikke på knappen "Importer" og derefter vælge det arkiv, du vil importere. De importerede samlinger vil derefter også blive opført på samlingslisten.